  Александр Бречаловлэн "ВКонтакте" бамысьтыз Юлия Турова Площадкаез егит баскетболистъёс эскертӥзы ни. Соослы мастер-класс ортчытӥзы Россиысь баскетболэн шудонъя федерацилэн президентэз Андрей Кириленко но Токиоын ортчем Олимпиадалэн вице-чемпионъёсыз — 3x3 баскетболэн шудӥсьёс Илья Карпенков но Кирилл Писклов. Мукет площадкаын «тихий!баскетбол» проект улсын инклюзивной ӵошатсконъёс ортчизы. 2 сюрс квадрат метр быдӟа центре араз 250 сюрс адями быгатоз ветлыны. Соос понна 3x3 баскетболэн шудыны ӟеч покрытиен 5 площадкаос ужалозы. Выль центрын калыккуспо ӵошатсконъёс но ортчытъяны луоз. — Та проектэз «ПСБ — детям» федерал проект улсын Промсвязьбанк дурбасьтэмен валче улонэ пыӵатыны быгатӥм. Бадӟым тау шуисько ПСБ-лэн кивалтӥсезлы Пётр Михайлович Фрадковлы юрттэт сётыны быгатэмез понна, — шуиз Элькун Тӧро Александр Бречалов.  